text: 34 kreaturer var på natlig udflugt på landevej
  09 maj 2019 kl. 08.03
  34 kreaturer slap tidligt torsdag morgen ud af deres indhegning ved Jels og løb rundt på landevej til fare for trafikanterne.
  Torsdag formiddag var det lykkedes at indfange 29 af de 34 frihedselskende kreaturer. En bilist anmeldte kort før klokken 04 i morges, at der løb en større flok kvæg rundt på Tøndervej syd for Jels.
  - Vi ved ikke, hvordan kvæget er sluppet ud, og vi mangler stadig at indfange fem kreaturer her et stykke op af formiddagen, siger vagtchef ved Syd- og Sønderjyllands Politi, Ole Aamann, til TV SYD.
  Ole Aamann, vagtchef, Syd- og Søndørjyllands Politi: "Et sammenstød mellem en ko og personbil kan få voldsomme følger. Det kan i værste fald føre til dødsulykker."
  Det sker jævnligt, at politifolk må agere cowboys og jagte undsluppent kvæg, der er til fare for trafikken.
  - Et sammenstød mellem en ko og og personbil kan få voldsomme følger. Det kan i værste fald føre til dødsulykker, advarer vagtchef Ole Aamann.
  Gode råd om indhegning
  - Er elefanthegnet tændt? - Er der vokset græs eller grene op, som rører tråden og afleder strøm?- Er alle tråde sat op og pælene i forsvarlig stand?- Tjek jævnligt hegnet.
  
  